Bûyera êtanaziyê ya Noelia Castillo Ramos

**Bûyera êtanaziyê ya Noelia Castillo Ramos** bûyereke jineke ciwan a katalan a bi navê Noelia Castillo Ramos bû ku bi daxwaza xwe ya mirina bi alikariya êtanaziyê jiyana xwe ji dest daye. Noelia Castillo ji bo ku jiyana xwe bi dawî bike û daxwaza wê ya ji bo êtanaziyê li Spanyayê bibû dozeke girîng li ser sepandina qanûna organîk a ku êtanaziyê li welat birêve dibir. Noelia Castillo di 25 saliya xwe de, yek ji wan kesên herî ciwan bû ku piştî êşa kronîk û bêveger ku alîkariya mirina bi alîkarî wergirtiye. Doza wê ji ber têkoşîneke qanûnî yê du salan bû ku li Spanyayê bala raya giştî kişandiye ku tê de Dadgeha Bilind a Dadweriyê ya Katalonyayê (*Tribunal Superior de Justícia de Catalunya*, TSJC) neçar ma ku destwerdanê bike ku mafê wê li dijî îtirazên ku ji aliyê bavê wê û komeleya parêzerên xiristiyan ve hatine vekirin ku kapasîteya wê ya qanûnî pirsiye, rast bike.

Noelia Castillo Ramos piştî hewldana xwekuştin a di sala 2022an de bi seqetiyeke giran a stûna piştê re rû bi rû maye ku ji navtengê xwe ji jêr ve şil mabû. Ji ber êşên giran û şertên jiyanê, wê daxwaza mirina bi alikar kiriye.

Noelia Castillo di 26ê adara sala 2026an de ji di temenê 25 salî ya wê de li navendeke tenduristiyê ya li Sant Pere de Ribes li parêzgeha Barselonayê bi pêkanîna prosudûra êtanaziyê dawî li jiyana xwe aniye.

## Jînenîgarî
Castillo li bajarê Barselonayê ji dayik bûye û di şert û mercên malbatî yên dijwar de mezin bibû. Ew di demeke de di bin parastina dewletê de bû li Katalonyayê mabû. Piştî ku wê piştrast kiriye ku ew êşên kronîk û bêveger dikişîne, kesê herî herî ciwan bû ku ku feydeyên mirina bi alîkarî wergirtiye.

Castillo di 4ê cotmeha sala 2022an de, ji qatê pêncem ê avahiyekê dikeve erdê. Piştê vê ketinê sax dimîne lê seqetiyeke giran a stûna piştê wergirtiye û ji navtenga xwe ji jêr ve şil dimîne. Ew piştî wê bi êşên giran re jiya û bi kursiyê bi teker dimeşiya. Doza wê ji ber şerekî qanûnî yê du salan bala raya giştî kişand, ku tê de Dadgeha Bilind a Edaletê ya Katalonyayê (TSJC), Dadgeha Bilind û Dadgeha Mafên Mirovan a Ewropayê neçar man ku mudaxele bikin da ku mafên wê li dijî îtîrazên ku ji hêla bavê wê û komeleya parêzerên xiristiyan ve hatine vekirin ku kapasîteya wê ya qanûnî pirsîbûn, piştrast bikin.

## Berê bûyerê
Dema Castillo 13 salî bû, dê û bavê wê mala xwe winda kirine û wê radestê saziyeke lênêrîna civakî kirine. Castillo bi nexweşiyên obsesîv-kompulsîv û bi nexweşiya xirabûna kesayetî ya li ser sinor hatiye teşhîs kirin. Ew ji tîrmeha sala 2015an heta sibata 2019an li mala lênêrîna civakî dimîne û dema ku mezin dibe bi dilxwazî xwe ji mala lênêrîna civakî derdikeve.

Castillo di hevpeyvînekê de diyar kiriye ku ew rastî sê bûyerên destdirêjiya cinsî hatiye ku nehatiye rapor nekirin û ji ber vê yekê bi fermî nehatine lêkolînkirin an jî bi dadwerî nehatine piştrastkirin ku yek ji wan ji aliyê hevalekî wê yê berê, ya duyem ji aliyê komeke du kesan ve li klûbeke şevê û ya sêyem jî li klûbeke şevê ji aliyê komeke sê kesan ve pêk hatine.

Di 4ê cotmeha sala 2022an de, çend roj piştî êrîşa duyem a komî, Castillo hewl daye ku ji avahiyekê xwe biavêje û xwe bikuje. Castillo ji bûyerê sax difilite lê ev bûyerê du lingê wê şil hiştiye ku ligel êşa fîzîkî ya kronîk, zirara norolojîk û êşa giran a psîkolojîk jî çêbûye.

## Serdana wê ya ji bo mirina bi alîkarî
Castillo di sala 2024an de bi fermî daxwaza êtanaziyê kiriye ku bi karanîna bendên qanûna heyî ya Spanyayê pêk dihat. Astengiya sereke dijberiya bavê wê bû ku bi piştgiriya komeleya hiqûqnasên xiristiyan (*Asociación de Abogados Cristianos*), rêze serlêdanên qanûnî dabûn destpêkirin da ku prosedurê rawestînin. Hemî dadgehan daxwaza rawestandina prosedurê red kirine û mafê mirin a Castillo pejirandine. Bav wê îdia kiriye ku keça wî ji ber nexweşiya xirabûna kesayetî ya xwe nikare biryarên xwe bide û diyar kiriye ku dewleta Spanyayê berpirsiyar e ku wê biparêze.

Tevî ku destûra qanûnî hebû jî, ji ber têkoşîna qanûnî ya dirêj, prosedur 601 rojan hatibû paşxistin. Di 29ê çileya sala 2026an de îtiraza bav wê ji aliyê dadgeha bilind a Spanyayê ve hatiye red kirin. Di 10ê adara sala 2026an de, Dadgeha Mafên Mirovan a Ewropayê li Strasbourgê îtiraza dawî ya bav red kiriye.

## Mirina wê
Di 26ê adara sala 2026an de ji bo Castillo di temenê 25 salî ya wê de li navendeke tenduristiyê ya li Sant Pere de Ribes li parêzgeha Barselonayê prosudûra êtanaziyê hatiye pêkanîn. Prosedûr ji bo Castillo di dema mirinê de êş nekişine bi dayîna dermanên demarî ku dibe sedema bêhişbûneke kûr û piştre rawestandina nefesê pêk hatiye. Dayika wê xwest ku di odeyê de li ba wê bisekine lê wê xwestiye ku bi tene serê xwe bimire.

Castillo sêyem kesê herî ciwan bû ku li Spanyayê bi riya êtanaziyê jiyana bi dawî kiriye. Ew yek ji 1.123 kesên ku bi êtanaziyê dawî li jiyana xwe anîne di nav wan de du kesên 22 û 23 salî hebûn ku ji wê biçûktir bûn.

## Çavkanî

Kategorî:Bûyer
Kategorî:Jidayikbûn 2000
Kategorî:Mirin 2026
Kategorî:2026 li Ketelonyayê